21.10.2024.

Mladi dizajneri predstavili svoje kreacije

Održana revija „Fashion Incubator by Perwoll“

Brend Perwoll i ove godine pružio je podršku mladim dizajnerima, diplomcima i studentima mode iz Srbije, da predstave po dve kreacije na polufinalnoj reviji konkursa „Fashion Incubator by Perwoll“ tokom 54. Perwoll Fashion Week-a. Tema konkursa bila je "Rethink NEW" – sa naglaskom na važnost spore mode, promovišući održiv pristup dizajniranju, proizvodnji i upotrebi odeće, sa posebnim osvrtom na reciklažu i redizajn.

„Fashion Incubator by Perwoll“ je više od takmičenja, on podstiče mlade talente iz Srbije da istraže ideje, prevaziđu granice i ostvare svoje snove. Ove godine, 18 finalista je uz podršku vrhunskih modnih mentora predstavili kreativne projekte posvećene održivoj modi. Kreacije finalista osvojile su simpatije publike i ostavile snažan utisak o budućnosti modne industrije. Po završetku revije, Sonja Krstić, Ana Trošić Trajković, Ivana Najdanović, Sonja Jocić i Nenad Radujević, koji su činili stručni žiri, imali su težak zadatak da izaberu samo tri pobednika. Žiri će saopštiti pobednike, 05. novembra na BFW Awards Night-u. Najkreativniji radovi za svoj trud i inovativnost biće nagrađeni samostalnom revijom, kao i finansijskom podrškom za izradu kolekcije koju im pruža brend Perwoll.

Brend Perwoll kroz svoje poslovanje veliku pažnju posvećuje očuvanju resursa, dužem životnom veku odeće i promociji svesne upotrebe. Kroz #RethinkFashion kampanju i podršku konkursu „Fashion Incubator by Perwoll“, brend otvara vrata modi koja se brine o društvenim i ekološkim vrednostima, nastavljajući priče o sporoj modi, ljudima koji je kreiraju i odeći koja nosi njihove ideje.

O kompaniji Henkel

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](http://www.henkel.rs)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com